Филип Сидни
Прицел на слепец

Превод от английски: Спас Николов, 2006

chitanka.info

Връх на злините, прицел на слепец,

в ум паяжини, мухъл в мисълта,

люпило грижи, примка на глупец,

кълбо от бяс (но кой те домота?) —

ламтеж, пламтеж, печалба на щета,

платих със лудост гнилия ти плод,

ти упои ме в сънна суета,

повлече ме с безмилостен повод;

        но всуе ти кроиш ми гибелта —

не съм за твойте низости невеж;

не ме кади с пушливата си пещ —

награда диря в добродетелта.

        От нея само дишам въздух свеж,

        в дух възламтял да те сломя, ламтеж!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.